Document ID: /roh_data/filtered/fineweb-2-filterrobots_roh.jsonl.gz/42116

Era sche Filisur n’è betg situà en Engiadina attira il center dal vitg adina puspè admiraziun sin sasez pervi da las magnificas chasas engiadinaisas. Tgi che chamina tras las vias admirond las fatschadas plain ornaments da sgrafits sa dumonda segir, tgi che viveva qua avant lunsch temp, co che las chasas guardan ora endadens e tge stgazis che sa zuppan davos quels mirs massivs.
Sonda passada han ils abitants da Filisur ensemen cun l’uniun Parc Ela schlià per part quels misteris. Divers possessurs e possessuras da passa ina dunsaina chasas han avert lur portas al public. E cun avrir las portas chasa han els era revelà ina part da l’istorgia dil vitg.